Yamaha Nikenનું ઉત્પાદન કંપનીની જ MT-9ને આધારે બનાવીને કરવામાં આવી રહ્યું છે, જેમાં 847ccનું એન્જિન લગાવવામાં આવ્યું છે. આ એન્જિન 10000 RPM પર 114bHPનો પાવર અને 8500 RPM પર 87.5 Nm ટોર્ક જનરેટ કરી શકે છે. યામાહા નિકેનની સૌથી અલગ બાબતએ છે કે તેમાં આગળની બાજું આપેલા બે વ્હીલ. આ બાઈકનું વજન 263 કિલોગ્રામ છે. યામાહાએ આ બાઈકના ઉત્પાદન પર કહ્યું કે આ પ્રકારની બાઈક માટે રિસર્ચ અને ડેવલપમેન્ટ અંગે કામ ચાલી રહ્યું છે. કંપની પાસે આવા અનેક થ્રી-વ્હીલર બાઈક છે જેમાં આગળના ભાગમાં બે વ્હીલ આપવામાં આવ્યા હોય. હાલ માર્કેટમાં આ બાઈકને ટક્કર આપે તેવી કોઈ અન્ય કંપનીની બાઈક ઉપલબ્ધ નથી.